open-index/open-wikipedia-markdown huggingface dataset:
Anson Mount

**Anson Adams Mount IV** (* 25. február 1973, Arlington Heights, Illinois, USA) je americký herec, známy vďaka televíznej postave kapitána Christophera Pikea v televíznom seriáli *[[Star Trek: Discovery]]* (20172024). Ďalej účinkoval v televíznych seriáloch ako *[[Peklo na kolesách]]* (20112016) a *[[Inhumans]]* (2017).

## Detstvo a mladosť
Anson Mount sa narodil do rodiny s umeleckým a športovým zázemím. Jeho otec Anson Adams Mount II patril medzi pôvodných prispievateľov magazínu Playboy, zatiaľ čo jeho matka, Nancy Smith, bola profesionálna golfistka. Z prvého manželstva svojho otca má staršieho brata Ansona Adamsa Mounta III a dve sestry.

Študoval na Dickson County High School v Tennessee a neskôr navštevoval Sewanee: The University of the South a Columbia University.

## Kariéra
Jeho kariéra sa začala v divadle, kde debutoval v roku 1998 v hre *Corpus Christi* od Terrencea McNallyho, za ktorú získal ocenenie od Drama League. Vo filme debutoval v roku 2000 v nezávislej snímke *Tully*, kde stvárnil hlavnú postavu Tullyho Coatsa. V rovnakom roku sa pripojil k hereckému obsadeniu ako Eva Mendes, Jennifer Morrison, Jessica Cauffiel, Anthony Anderson a Joey Lawrence vo filme *Temná legenda 2*.

V roku 2002 si zahral vo filme *Crossroads*, spoločne s Britney Spears. Film však nezaznamenal veľký úspech. V roku 2005 si zahral po boku Cameron Diaz a Toni Collette v komédii *Pozná ju ako svoje boty*.

Najväčší úspech mu však priniesla televízna tvorba. Preslávil sa ako Cullen Bohannon v seriáli *[[Peklo na kolesách]]*, kde nielen stvárnil hlavnú úlohu, ale sa podieľal aj na produkcii. Mount účinkoval v televíznom seriáli od roku 2011 do roku 2016. O rok neskôr získal úlohu Black Bolta v seriáli *Inhumans*, čím sa stal súčasťou Marvel Cinematic Universe. O rok neskôr sa pripojil k univerzu Star Treku, keď bol obsadený do roly kapitána Christophera Pikea v seriáli *[[Star Trek: Discovery]]*. Jeho herecký výkon si získal veľký ohlas fanúšikov, ktorí iniciovali petíciu za vytvorenie samostatného seriálu s touto postavou. V roku 2019 sa objavil v niekoľkých epizódach *Star Trek: Short Treks* a v roku 2020 bolo oficiálne oznámené, že sa stane hlavným protagonistom nového seriálu *Star Trek: Strange New Worlds*, ktorý mal premiéru 5. mája 2022.

Okrem hereckej kariéry sa venuje aj pedagogickej činnosti. Na Columbia University pôsobí ako asistent profesora, kde vyučuje techniky konkurzov pre študentov herectva. Jeho publicistické články boli publikované v magazínoch Mosaic, The Daily Beast, Cowboys & Indians, ako aj v kanadskom denníku Calgary Herald.

## Súkromný život
V júli 2017 Mount oznámil zásnuby s fotografkou Darah Trang, s ktorou sa oženil 20. februára 2018. V decembri 2021 sa im narodila dcéra. Anson Mount sa hlási k episkopálnej cirkvi.

## Iné projekty

## Externé odkazy
* 
* 

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Divadelní herci USA
Kategória:Absolventi Kolumbijskej univerzity
Kategória:Osobnosti z Illinoisu
Ján Filo (matematik)

Prof. RNDr. **Ján Filo**, CSc. (* jún 1955, Bratislava) je slovenský matematik a vysokoškolský pedagóg pôsobiaci na Fakulte matematiky, fyziky a informatiky Univerzity Komenského v Bratislave.

V roku 1979 absolvoval štúdium matematiky na Prírodovedeckej fakulte Univerzity Komenského v Bratislave. Po obhájení svojej habilitačnej práce v roku 1996 získal titul docent. 31. januára 2005 bol prezidentom Ivanom Gašparovičom vymenovaný profesorom matematiky na UK v Bratislave.

V súčasnosti je vedúcim matematickej sekcie FMFI UK (odborný poradný orgán dekana fakulty) a garantom bakalárskeho a magisterského študijného programu Matematika.Do dnešného dňa nemá titul DrSc.

Vo vedeckej sfére sa zameriava na mechaniku tekutín a numerickú analýzu a často spolupracuje s vedcami zo zahraničia.

## Publikácie

* *Divergence Free Functions in a Problem of the Rotationally Symmetric Flow Through a Pipe-Like Domain with a Moving Boundary* (2019)
* *A rescaling algorithm for the numerical solution to the porous media equation in a two- component domain* (2016)
* *An approximation of the axially symmetric flow through a pipe-like domain with a moving part of a boundary* (2013)

## Referencie

Kategória:Slovenskí matematici
Kategória:Slovenskí vysokoškolskí pedagógovia
Kategória:Osobnosti z Bratislavy
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:Absolventi Prírodovedeckej fakulty Univerzity Komenského
Musée des Arts et Métiers

náhľad|Musée des Arts et Métiers

**Musée des Arts et Métiers** je múzeum v Paríži, v ktorom sa nachádzajú zbierky *[[Conservatoire national des arts et métiers]]*, ktoré bolo založené v roku 1794 ako úložisko na ochranu vedeckých zariadení a objavov.

Od svojho založenia múzeum sídli v kláštore Saint-Martin-des-Champs na *[[rue Réaumur]]* v 3. parížskom obvode. V súčasnosti má múzeum, ktoré prešlo veľkou rekonštrukciou v roku 1990, pobočku pri kláštore, pričom veľké predmety zostali v samotnom kláštore.

Múzeum má vo svojej zbierke okolo 80 000 predmetov a 15 000 obrazov, z toho 40 000 v Paríži. V zbierke je originálna verzia Foucaultovho kyvadla.

Toto múzeum sa objavuje v písomných dielach, ako je vrcholná scéna románu Foucaultovo kyvadlo od Umberta Eca.

Do múzea sa dá dostať cez stanicu Arts et Métiers parížskeho metra.

## Referencie


## Iné projekty

Kategória:Parížske múzeá a galérie
Kategória:3. obvod (Paríž)
Kategória:Le Marais
Kategória:Technické múzeá
Kategória:Historické pamiatky v Paríži
Korenianka

**Korenianka** je vodný tok v Nízkych Tatrách na území okresu Poprad. Je to pravostranný prítok Bystrej s dĺžkou približne 3.2 km a je tokom VI. rádu.

## Priebeh toku
Potok pramení vo východnej časti Nízkych Tatier, na východe geomorfologického podcelku Kráľovohoľské Tatry, v ich časti Predná hoľa, na severných svahoch vrchu Koreň (), v nadmorskej výške približne 

Prameň sa nachádza v oblasti nesúvislého lesného porastu v závere doliny, v lokalite Košariská. Od prameňa a prakticky po celý čas až po ústie tečie severným smerom. Na hornom toku sa vinie východným úpätím hrebeňa Mojžiška a dočasne sa mierne stáča na severozápad. V strednej časti pokračuje údolím už opäť na sever a priberá krátky potok z oblasti vrchu Zoty (). V tejto, strednej časti, je dolina zovretá zo západu masívom Kormutka, od východu sú to Zmuliská. Na dolnom toku už bez významnejších prítokov vteká na okraji Nízkych Tatier do Bystrej doliny. Tu sa juhozápadne od obce Spišské Bystré, v nadmorskej výške približne  vlieva pravostranne do Bystrej, prítoku rieky Hornád. Potok patrí do širšieho povodia rieky Slaná.

Potok pramení a preteká iba katastrálnym územím obce Spišské Bystré v okrese Poprad v Prešovskom kraji.

## Referencie

## Pozri aj
* Nízke Tatry
* Kráľovohoľské Tatry
* Predná hoľa (geomorfologická časť)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nízkych Tatrách
Kategória:Povodie Hornádu
Kategória:Vodné toky v okrese Poprad
Kategória:Spišské Bystré
Signál Rádio

**Signál Rádio** (pôvodne Rádio Jizera) je česká súkromná rozhlasová stanica, ktorá bola založená v roku 1995 ako regionálna pre Mladú Boleslav a okolie.

V súčasnosti (2025) stanica hrá prevažne zahraničné skladby z 80. rokov a využíva slogany ako: *„To nejlepší z 80. let“,* *„To nejlepší z osmdesátek“,* *„Hrajeme osmdesátky“*, *„To nej z osmdesátek“*, *„Prostě osmdesátky“*, *„Ty nejlepší osmdesátky“* alebo *„Hity osmdesátek“.*. V menšej miere sa objavujú skladby z Česka a Slovenska a tiež z deväťdesiatych rokov.

Stanicu je možné počúvať cez internet, na niekoľkých FM frekvenciách alebo v DAB+ multiplexe Českých rádiokomunikácií, vďaka ktorému stanica získa celoplošné pokrytie.

## História
Stanica začala vysielať z Mladej Boleslavi 13. septembra 1995 o 10:57 ako Rádio Jizera. Prvou skladbou, ktorá bola odvysielaná bola *Moje malá premiéra* od Petry Janů. Od 21. januára 2000 vysiela 24 hodín vlastný program (predtým sa na jeho frekvenciách v nočných hodinách vysielal program sesterskej stanice Rádio Delta). 1. decembra 2013 Rádio Jizera zmenilo svoj názov na Signál Rádio a zároveň došlo k rozšíreniu pokrytia. Stanica začala vysielať v Stredných Čechách a tiež v Prahe na frekvenciách, ktoré pôvodne využívala zaniknutá sieť Rádia Hey!.

V pondelok 8. marca 2021 boli zmenené znelky a slogany pre dopravný servis, šport a počasie. V rovnaký deň tiež prebehlo niekoľko programových zmien. Do augusta roku 2021 stanica vysielala prevažne české pesničky zo 60.80. rokov. Hlavný slogan stanice bol: *„Rádio, které žije s Vámi“* ale často sa objavoval aj slogan: *„České melodie, které máte rádi“*.

## Moderátori
náhľad|Pobočka rádií Signál a Kiss v Mladej Boleslavi
* Jirka Svoboda
* Adolf Adam
* Lukáš Bláha
* Martin Čípa
* Dominik Port
* Lukáš Frölich
* Lucie Sinková
* Honza Navrátil
* Luboš Dvořák
* Blanka Holoubková
* Luděk Savana Urbánek
* Petr Plintovič
* Tereza Veselá
* Lucie Koldová
* Martin Hovorka

## Programy

* Dobrá zpráva dnešního dne
* Miluju Prahu s Davidem Černým - zaujímavosti z histórie Prahy
* Hvězdy na síti - Novinky zo sociálnych sietí hviezd 80. rokov
* The power of love - päť hodín romantických balád
* Signály světových hitparád - skladby, ktoré kedysi trhali rekordy v predaji na gramofónových platniach, audiokazetách av rádiách.
* Magneťák Signál Rádia - Pesničky, ktoré sme si kedysi nahrávali na pásky. Často ide o skladby, ktoré ostatné stanice do vysielania takmer nezaraďujú.
* Signály pro radost - Pesničky na prianie
* 80´s PARTY SIGNÁL RÁDIA - Tanečná hudba 80. rokov
* Ráno na Signál Rádiu - Ranná show
* Savanoviny - Program Luďka Savana Urbánka

## Vysielače

Do 31. marca 2022 vysielalo na ôsmich FM frekvenciách, ktoré potom obsadilo Rádio Spin zamerané na Rap a HipHop.

## Externé odkazy
* Oficiálna stránka rádia

## Zdroj

Kategória:České rozhlasové stanice
Kategória:Organizácie založené v 1995
Turica neskorá

**Turica neskorá** () je druh trvácej byliny rodu turica, z čeľade astrovité (*Asteraceae*). Prirodzene sa vyskytuje len v Európe.

## Opis
Turica neskorá je trváca bylina s krátkym, niekedy viachlavým podzemkom. Byľ je priama alebo mierne vystúpavá, husto listnatá, veľmi často červenkastá, roztrúsene páperistá, vysoká 10 až 75 cm.

Prízemné listy sú krátko stopkaté, čepeľ je lopatkovitá, dlhá 50 až 60 mm, široká 6 až 8 mm. Byľové listy sú tmavozelené, chlpaté, čepeľ je čiarkovito kopijovitá alebo lopatkovitá, tupo končistá. Horné listy sú sediace, čepeľ je čiarkovitá, na okraji výrazne zvlnená, na vrchole zaokrúhlená.

Úbory sú lúčovité, v počte 5 až 40, valcovité, usporiadané v pravidelnom valcovitom, málo rozkonárenom zloženom súkvetí. Zákrov je často červeno sfarbený, roztrúsene pritisnuto chlpatý, zákrovné listene sú dlhé 6 až 7 mm. Lôžko úboru je ploché. Lúčovité kvety smerujú dohora, lúče sú na vrchole zaokrúhlené, svetlo ružovofialové, široké len 0,2 až 0,3 mm. Rúrkovité kvety sú dlhé 7 až 8 mm, žlté, zuby korunného lemu sú rozložené.

Plodmi sú drobné, sploštené, svetlohnedé nažky so 4 rebrami, s chocholcom.

## Rozšírenie
Turica neskorá je prirodzene rozšírená v západnej a strednej Európe od severnej polovice Pyrenejského polostrova, Britských ostrovov a Dánska cez Francúzsko, Nemecko, alpské krajiny, Česko a Maďarsko po Slovensko, Rumunsko, Chorvátsko, Čiernu Horu a západnú Ukrajinu.

Na Slovensku sa hojne vyskytuje v Slovenskom krase, odkiaľ presahuje do Slovenského rudohoria. Vo Východoslovenskej nížine rastie len na pahorkoch medzi Stredou nad Bodrogom a Kráľovským Chlmcom. V predkarpatskom obvode je hojná v Malých Karpatoch, Bielych Karpatoch, Považskom Inovci, Tribeči a Štiavnických vrchoch. Vo vysokých Karpatoch sa vyskytuje len v nižších polohách v juhozápadnej časti Nízkych Tatier a v Pieninách. Najvyššie zaznamenaný výskyt pochádza z oblasti Vršatské bradlá, vo výške .

## Ekológia
Turica neskorá rastie na plytkých, vysychavých, výhrevných, dobre priepustných pôdach na medziach, starších úhoroch, suchých lúkach a pasienkoch od nížin po horský vegetačný stupeň. Je veľmi variabilná v tvare a výške byle, bohatosti a rozkonárení súkvetia, a to v závislosti od ekologických vlastností prostredia, predovšetkým na vlhkostných pomeroch. Kvitne od júla do októbra.

## Referencie

## Iné projekty

## Externé odkazy
* turica neskorá na stránke botany.cz
* turica neskorá na stránke GBIF

Kategória:Flóra na Slovensku
Kategória:Najmenej ohrozené druhy
neskorá
Kategória:Rastliny s fialovými kvetmi
Kategória:Rastliny s ružovými kvetmi
Kategória:Rastliny so žltými kvetmi
Cramerovo pravidlo

**Cramerovo pravidlo** je metóda na riešenie sústav lineárnych rovníc pomocou determinantov. Je pomenované po švajčiarskom matematikovi Gabrielovi Cramerovi, ktorý ju publikoval v roku 1750.

## Definícia
Cramerovo pravidlo poskytuje vzorec na riešenie sústavy lineárnych rovníc s n neznámymi v tvare Ax = b, kde A je matica sústavy, x je vektor neznámych a b je vektor pravých strán. Ak je determinant matice A nenulový, potom má sústava jednoznačné riešenie dané vzorcom:

: x_i = \frac{det(A_i)}{det(A)}; i = 1, 2, ..., n

kde A_i je matica vzniknutá z A nahradením i-teho stĺpca vektorom b.

## Príklad
Majme sústavu troch rovníc:

: \begin{cases} 1x_1 + 2x_2 + 3x_3 = 6 \\ 4x_1 + 5x_2 + 6x_3 = 12 \\ 7x_1 + 8x_2 + 7x_3= 18  \end{cases}

Prepis do tvaru Ax = b teda bude vyzerať následovne:

: \begin{bmatrix} 1 & 2 & 3 \\ 4 & 5 & 6 \\ 7 & 8 & 7 \end{bmatrix}\begin{bmatrix} x_1 \\ x_2 \\ x_3 \end{bmatrix} = \begin{bmatrix} 6 \\ 12 \\ 18 \end{bmatrix}  

Determinant matice sústavy je det(A) = 6. Kedže je determinant nenulový, pokračujeme nahradením prvého stĺpca vektorom pravých strán b  :

: det(A_1) = \begin{vmatrix} 6 & 2 & 3 \\ 12 & 5 & 6 \\ 18 & 8 & 7 \end{vmatrix} = -12  

x_1 následovne vypočítame podielom determinantov:

: x_1 = \frac{det(A_1)}{det(A)} = \frac{-12}{6} = -2

Podobne môžeme vypočítať x_2 a x_3:

: det(A_2) = \begin{vmatrix} 1 & 6 & 3 \\ 4 & 12 & 6 \\ 7 & 18 & 7 \end{vmatrix} = 24

: x_2 = \frac{det(A_2)}{det(A)} = \frac{24}{6} = 4

: det(A_3) = \begin{vmatrix} 1 & 2 & 6 \\ 4 & 5 & 12 \\ 7 & 8 & 18 \end{vmatrix} = 0

: x_3 = \frac{det(A_3)}{det(A)} = \frac{0}{6} = 0

Koreň tejto sústavy rovníc teda bude \begin{bmatrix} -2 & 4 & 0 \end{bmatrix}.

## Referencie

Kategória:Lineárna algebra
Kategória:Eponymické termíny v matematike
Kategória:Teória matíc
Zorro (postava)

**Zorro** je fiktívna postava, ktorú v roku 1919 vytvoril americký spisovateľ Johnston McCulley. Ide o zručného hrdinu, ktorý chráni chudobných a prenasledovaných proti nespravodlivosti.

McCulley napísal viac ako 60 príbehov o Zorrovi, z čoho posledná kniha vyšla v roku 1959, rok po McCulleyho smrti.

## Opis postavy
Zorro, ktorého meno v španielčine znamená „líška“, bolo pravdepodobne založené na mexických ľudových rozprávkach o ušľachtilom banditovi, ktorý bojoval v mene roľníkov a domorodých obyvateľov. Postava sa prvýkrát objavila v McCulleyho päťdielnom príbehu *The Curse of Capistrano*, ktorý bol publikovaný v časopise All-Story Weekly v auguste 1919. Zorrova skutočná identita je Don Diego Vega. Ide o mladého šľachtica, ktorý žije v Los Angeles v Kalifornii, začiatkom 19. storočia. Don Diego sa stal maskovaným šermiarom Zorrom, aby bránil ľudí v Los Angeles. Zorro používa písmeno Z ako svoju „značku“ a pomocou svojho meča ho tromi rýchlymi ťahmi vyryje do šiat alebo niekedy do tiel svojich protivníkov. Zorro nie je len majster šermiarov, ale aj skúsený strelec, bitkár či jazdec.

## Filmy
* 1920: *The Mark of Zorro*
* 1940: *Zorro pomstiteľ*
* 1968: *El Zorro*
* 1974: *Zorro pomstiteľ* (TV film)
* 1975: *Zorro*
* 1998: *Zorro: Tajomná tvár*
* 2005: *Legenda o Zorrovi*

## Galéria

Súbor:Capistrano2.jpg
Súbor:The Mark of Zorro (1920) - 3.jpg
Súbor:Zorro l'indomptable affiche, non identifié.jpg
Súbor:The Mark of Zorro (1940 film poster).jpg


## Referencie

## Iné projekty

## Externé odkazy
* Newworldzorro

Kategória:Fiktívne postavy
Kategória:Filmové postavy
Kategória:Literárne postavy
Kanonik

náhľad|Flámsky kanonik v chórovom odeve.
**Kanonik** () je v Katolíckej cirkvi a v Anglikánskej cirkvi duchovný hodnostár, ktorý je členom katedrálnej alebo kolegiálnej kapituly. Jeho hlavnou úlohou je podieľať sa na liturgickom živote kapituly a vykonávať administratívne, duchovné alebo vzdelávacie povinnosti podľa potrieb cirkevnej obce.

Kapitulárni a honorárni kanonici môžu na reverende nosiť mozet (pelerínu), ktorej farba je určená ich štatútom. Fialový mozet môže nosiť kanonik s hodnosťou biskupa.

## Historický vývoj
V staroveku sa termínom označovali presbyteri a diakoni, ktorí pomáhali biskupovi. Od 4. storočia títo klerici bývali spolu v biskupskom dome, pričom ich spoločný život sa začal riadiť spoločnými pravidlami založenými na regulách vytvorených svätým Augustínom (tzv. regulovaní, rehoľní kanonici; ). Z rehoľných kanonikov sa neskôr vyvinuli niektoré kanonické rehole, ako napríklad premonštráti alebo augustiniáni. V 9. storočí nariadil Karol Veľký spoločný život všetkým klerikom, čo viedlo k vzniku kolegiátnych kapitul, kde kanonici bývali spoločne podobne mnísi ako v kláštoroch. Počas stredoveku sa kapituly stali vplyvnými inštitúciami, ktoré spravovali majetok a mali dôležitú úloha v riadení diecézy. Niektorí kanonici boli aj poradcami biskupov alebo zastávali vysoké cirkevné hodnosti. V ďalšom vývoji sa však znova presadil individuálny život, čo viedlo k vzniku novej skupiny svetských kanonikov (), ktorí síce boli členmi kapitúl, no neboli viazaní kanonickou regulou.

[náhľad|Kanonici [Metropolitná kapitula v Košiciach|Košickej kapituly v Dóme svätej Alžbety.]]
## Povinnosti a postavenie
Kanonici sa v súčasnosti členia na **titulárnych kanonikov**, ktorí majú v kapitule hlasovacie právo a majú aj benefícium, a **honorárnych kanonikov**, ktorým bol titul udelený ako čestná funkcia. Ich povinnosti zahŕňajú: úzku účasť na liturgickom živote kapituly, správu cirkevného majetku, pastoračnú a vzdelávaciu činnosť. Nadpočetní kanonici majú právo hlasovať, ale nemajú žiadne benefícium.

V súčasnosti je funkcia kanonika najviac zachovaná v katedrálnych kapitulách, kde kanonici plnia najmä reprezentatívne a poradné úlohy.

## Referencie

## Literatúra
* Kódex kánonického práva *CIC (2019).* Druhá kniha Boží ľud. III. kapitola Kňazská rada a kolégium konzultorov, Kán. 502. [cit. 2025-02-28 ]. Dostupné na internete.
* Kódex kánonického práva *CIC (2019).* Druhá kniha Boží ľud. IV. kapitola Kapituly kanonikov. [cit. 2025-02-28 ]. Dostupné na internete.
* FAGIOLO card. Vincenzo: *Prontuario del Codice di diritto canonico*, Vatican ,1996, s. 237

Kategória:Cirkevné tituly
Hierón (hrnčiar)

[náhľad|Atický [červenofigúrová keramika|červenofigúrový kylix, hrnčiar: Hierón, Antikensammlung Berlin F 2290]]
**Hierón** () bol atický hrnčiar, činný približne v rokoch 500 až 470 pred Kr.

Hierón vo svojej hrnčiarskej dielni v aténskej štvrti *Kerameikos* pracoval takmer výlučne s maliarom Makrónom (možno jeho rodinným príslušníkom). Zachovalo sa od neho až 58 signatúr (HIERON EPOIESEN – Hierón to vyrobil, Aténčania používali omikron pre oba typy *O* až do konca 5. stor. pred Kr.). Na väčšine kylikes typu B (34 z nich ozdobil Makrón) má svoj podpis vyrytý (väčšinou na pravej rúčke, na ľavej len 5 krát), šesťkrát sa podpísal  červenou farbou a päťkrát čiernou. Všetky tri kompletné skyfoi zdobené maliarom Makrónom majú tiež na jednej rúčke vyrytý podpis Hieróna. Podobne sú vyryté jeho podpisy aj na dvoch bostonských kylikes, ktoré vyzdobil Maliar Télefa (Museum of Fine Arts ARV2 816-17, č. 1-2). Jeho podpis na kantharose v Bostone (Museum of Fine Arts ARV2 832, č. 36) zdobenom Maliarom Amfitrité, ktorý uvádza i meno jeho otca (patronymum), je napísaný červenou na hornej strane nôžky (ΙΕΡΟΝ ΜΕΔΟΝΤΟΣ ΕΠΟΙ[Ε] – Hierón syn Medóna to vyrobil, hoci sú podozrenia o jeho pravosti, vedci o tom dôkaz nenašli).

Jeho vázy sú značne štandardizované. Aj keď bol autorom i niektorých iných typov váz (skyfos, kantharos), vyrábal najmä kylix typu B (atický), ktorého tvar zodpovedá vtedajším výrobkom hrnčiarov Eufronia a Bryga (Hierón podľa príkladu Eufronia svoj podpis vyrýval a keď Brygos začal svoje signatúry maľovať na vnútornú stranu rúčky, Hierón túto inováciu hneď prevzal).
 

Red-figure kantharos Gigantomachy (Boston MFA 98.932).jpg|Červenofigúrový kantharos so signatúrou IERONMEDONTOSEPOI[E] (https://www.carc.ox.ac.uk/record/5B430A85-F94F-4CB9-AADB-FEBDEA9590F3), Museum of Fine Arts 98.932, Boston
Akhilleus embassy Louvre G146.jpg|Atický červenofigúrový skyfos, cca 480 pred Kr., Louvre G146, Paríž
Terracotta kylix (drinking cup) MET DP213171.jpg|Atický červenofigúrový kylix so signatúrou (vyrytou) hrnčiara Hieróna, Metropolitan Museum of Art 20.246, New York
Terracotta kylix (drinking cup) MET DP274981.jpg|Atický červenofigúrový kylix typu B, hrnčiar: Hierón, Metropolitan Museum of Art 12.231.1, New York
Berlín Macron 01.JPG|Atický červenofigúrový kylix typu B, interiér nádoby, Antikensammlung Berlin F 2290

 
## Referencie

## Iné projekty

Kategória:Hrnčiari starovekého Grécka
Ján Čipka

**Ján Čipka** môže byť:

* slovenský advokát, verejný činiteľ a podnikateľ (* 1823† 1902), pozri Ján Čipka (advokát)
* slovenský partizán, účastník SNP, predseda vojenského tribunálu (* 1908†1945), pozri Ján Čipka (vojenský sudca)

Čipka, Ján
Ján Čipka (vojenský sudca)

JUDr. **Ján Čipka** (* 23. august 1908, Tisovec – † 6. jún 1945, Žilina) bol dôstojník, počas Slovenského národného povstania predseda vojenského tribunálu, partizán, neskôr príslušník 1. čs. armádneho zboru. Samuel Korbel, vojenský prokurátor počas SNP činí Čipku zodpovedným za viaceré zločiny. Zomrel za nevyjasnených okolností tesne po vojne v Žiline.

## Život
Počas Slovenskej republiky bol prednostom senátu Vojenského súdu v Bratislave. Od roku 1944 člen Komunistickej strany Slovenska. V Bratislave sa zapojil do odboja. Po vypuknutí Slovenského národného povstania člen preverovacej komisie, neskôr sa stal predsedom vojenského tribunálu Prvej československej armády na Slovensku. Po prechode SNP do hôr člen štábu 1. československej partizánskej brigády J. V. Stalina, zástupca veliteľa Tretieho partizánskeho pluku. Od roku 1945 bol príslušník 1. čs. armádneho zboru. In memoriam povýšený do hodnosti podplukovníka ČSĽA.

## Obvinenia z vojnových zločinov

Samuel Korbel, vojenský prokurátor počas SNP, vo svojich pamätiach činí Jána Čipku zodpovedným za vraždu šiestich slovenských dôstojníkov, ktorí zachovali vernosť bratislavskej vláde a nepridali sa k povstaniu. Plk. Viliam Kanák, plk. Ondrej Zverin a štyria ďalší dôstojníci boli 12. októbra 1944 bez vedomia vojenského prokurátora eskortovaní z banskobystrickej väznice dôstojníkmi spravodajskej služby do zajateckého tábora v Ľubietovej. Počas tejto cesty boli títo šiesti dôstojníci strážou zastrelení a narýchlo pochovaní. Zločin nebol vyšetrovaný.

Korbel zároveň obviňuje Čipku a partizánov 1. čs. partizánskej brigády J. V. Stalina z vraždy 12 zajatých nemeckých vojakov, ktorých nechali vyzlečených donaha zmrznúť.

## Smrť
Ján Čipka zomrel 6. júna 1945 pádom z okna hotela v Žiline. Nepodarilo sa určiť, či šlo o nehodu (zavinenú alkoholom), alebo vraždu.

## Vyznamenania (in memoriam)
* Česko-slovenský vojnový kríž 1939 (1945)
* Rad SNP l. tr. (1946)
* Za chrabrosť (1946)

## Referencie

Kategória:Slovenské vojenské osobnosti
Kategória:Príslušníci Československej ľudovej armády
Kategória:Príslušníci 1. Česko-slovenského armádneho zboru
Kategória:Osobnosti SNP
Kategória:Slovenskí partizáni
Kategória:Slovenskí sudcovia
Kategória:Nositelia Československého vojnového kríža 1939
Kategória:Osobnosti z Tisovca
Rýchlo a zbesilo 10

***Rýchlo a zbesilo 10*** (v origináli *Fast X*) je americký akčný film z roku 2023, ktorý režíroval Louis Leterrier. Scenár napísal Dan Mazeau a Justin Lin. Jedná sa o desiaty film hlavnej série Rýchlo a zbesilo. V hlavných úlohách sa predstavili Vin Diesel, Michelle Rodriguezová, Tyrese Gibson, Chris „Ludacris“ Bridges, John Cena, Nathalie Emanuel, Jordana Brewsterová, Sung Kang, Helen Mirrenová, Brie Larson, Jason Momoa, Jason Statham a Charlize Theronová.

Natáčanie sa zahájené 21. apríla 2022 po vedením režiséra Justina Lina. Ten však po týždni od projektu odišiel kvôli kreatívnym nezhodám. O pár dní bol ako nový režisér predstavený Louis Leterrier. Film sa natáčal vo filmových ateliéroch vo Watforde. Exteriéry boli dotočené v Taliansku či Portugalsku. Natáčanie bolo ukončené v polovici augusta 2022. Film mal medzinárodnú premiéru 19. mája 2023 a do slovenských kín bol uvedený 18. mája 2023.

## Referencie

## Iné projekty

Kategória:Akčné filmy USA
Kategória:Kriminálne filmy USA
Kategória:Akčné filmové trilery USA
Kategória:Kriminálne filmové trilery USA
Kategória:Road movies USA
Kategória:Rýchlo a zbesilo
Kategória:Filmové pokračovania
Kategória:Filmy Universal Studios
Kategória:Filmy z 2023
Kategória:Filmy podľa názvu
Let Delta Airlines 79

**Let Delta Airlines 79** je pravidelná linka spoločnosti Delta Air Lines z medzinárodného letiska Vaclava Havla v Prahe (PRG) na medzinárodné letisko Johna F. Kennedyho (JFK) v New Yorku.

V piatok 1. septembra 2023 o 12:33, krátko po štarte z pražského letiska z dráhy 24, došlo k zlyhaniu pravého motora; príčinou mohol byť náraz s vtákom alebo jednoduché opotrebovanie a vek materiálu. Problémy naznačovali aj hustý čierny dym vychádzajúci z motora.

Kapitán vyhlásil núdzu a po 20 minútach pristál s lietadlom naspäť na dráhu 24. Po pristáti čakal na pristávacej dráhe na hasičov pražského letiska, a záchranných zložiek, po približne 35 minútach sa lietadlo za pomoci hasičov odklonilo mimo z hlavnej dráhy, vďaka ktorému bola obnovená doprava. Cestujúci nemuseli byť evakuovaný a odišli štandardnou cestou. V pohotovosti boli a hasiči so šiestich staníc z Prahy a v Stredočeskeho kraja.

Došlo k odkloneniu celkovo troch letov: EK 139, LH 1690 a FI 536. Všetky tieto lety boli odklonene do Drážďan (DRS). Po dotankovaní pokračovali naspäť na pražské letisko.

## Oprava a odlet
Dňa 3. septembra 2023, krátko pred 9:45 pristál v Prahe nákladný Boeing 747-412(BCF) spoločnosti National Airlines (imatrikulácia: N702CA). Doviezol náhradný motor z medzinárodného letiska Hartsfielda-Jacksona v Atlante (ATL) v USA. 5. septembra 2023 o 8:44 odletelo lietadlo na medzinárodné letisko Johna F. Kennedyho v New Yorku pod číslom letu DL9961.

## Vyhlásenie
náhľad|Medzinárodné letisko Václava Havla v Prahe
V októbri 2023 český ÚZPLN oznámil, že keď lietadlo stúpalo cez 500 stôp AGL, z pravej strany sa ozval hlasný hluk, po ktorom takmer okamžite nasledovali indikácie poruchy pravého motora, ktoré posádku prinútili vyhlásiť núdzový stav. Posádka pokračovala v stúpaní do výšky 3000 stôp a vrátila sa do Prahy na dráhu 24. Lietadlo sa zastavilo na pristávacej dráhe, posádka vypla ľavý motor len so zapnutou APU, následne bolo odtiahnuté z dráhy. Vo výfukovom potrubí pravého motora sa našli kovové úlomky. Boroskopická kontrola odhalila poškodenie od 4. stupňa nízkotlakového kompresora s úplným zničením stupňov 5 až 13 vysokotlakového kompresora, 1. a 2. stupňa vysokotlakovej turbíny s chýbajúcimi všetkými lopatkami. Motor bol vymenený, poškodený motor bol odvezený výrobcovi na podrobnú analýzu výrobcom.

## Referencie
Orbea

**Orbea** je španielsky výrobca cestných, horských a elektrických bicyklov so sídlom v Mallabii v Španielsku.

## História
### Založenie a začiatky (1840 – 1929)
Spoločnosť Orbea bola založená v roku 1840 v meste Eibar v baskickom regióne Španielska. Zakladateľmi boli traja bratia: Juan Manuel, Mateo a Casimiro Orbea. Pôvodne sa spoločnosť zaoberala výrobou a predajom zbraní pre vládu. Eibar bol v tom čase centrom zbrojárskeho priemyslu, čo poskytlo ideálne prostredie pre ich podnikanie.

### Prechod k výrobe bicyklov (1930 – 1968)
V roku 1930, po takmer storočí v zbrojárskom priemysle, sa Orbea rozhodla preorientovať na výrobu bicyklov. Tento krok bol motivovaný zmenami na trhu a snahou diverzifikovať svoje podnikanie. Spoločnosť rýchlo získala reputáciu kvalitného výrobcu a stala sa jedným z popredných producentov bicyklov v Španielsku. V tomto období Orbea sponzorovala významných cyklistov, ako napríklad Navarra Mariana Cañarda, ktorý vyhral jednu z etáp na Tour de France.

### Transformácia na kooperatívu a modernizácia (1969 – 1982)
Koncom 60. rokov 20. storočia čelila Orbea finančným ťažkostiam. V roku 1969 sa zamestnanci rozhodli prevziať kontrolu nad spoločnosťou a transformovali ju na kooperatívu. Tento krok znamenal presun sídla z Eibaru do neďalekého mesta Mallabia, kde bola postavená nová továreň zameraná výlučne na výrobu bicyklov. Počas nasledujúcich desaťročí sa Orbea sústredila na produkciu rekreačných bicyklov pre domáci aj európsky trh.

### Návrat k profesionálnej cyklistike a expanzia (1983 – 2002)
V 80. rokoch sa Orbea vrátila na scénu profesionálnej cyklistiky. Tímy ako Gin MG-Orbea a neskôr SEAT-Orbea reprezentovali značku na prestížnych podujatiach, vrátane Tour de France a Vuelta a España. Medzi prominentných jazdcov patrili Pedro Delgado, Jokin Mújika a Pello Ruiz Cabestany. V roku 1989 spoločnosť rozšírila svoju ponuku o horské bicykle, čím reagovala na rastúcu popularitu tohto segmentu.

### Moderná éra a globálny dosah (2003 – súčasnosť)
V 21. storočie Orbea pokračovala v inováciách a rozširovaní svojho produktového portfólia. Značka získala medzinárodné uznanie vďaka úspechom športovcov, ako sú Samuel Sánchez, ktorý získal zlatú medailu na olympijských hrách v Pekingu v roku 2008 na mobeli Orca, a Julien Absalon, ktorý vyhral zlatú medailu v horskej cyklistike na rovnakých hrách na modeli Orbea Alma. Spoločnosť tiež vstúpila na trh s elektrickými bicyklami, predstavujúc modely ako Gain a Wild, čím reagovala na meniace sa potreby cyklistov po celom svete.

## Referencie

## Iné projekty

## Externé odkazy
* Oficiálna stránka

Kategória:Výrobcovia bicyklov
Kategória:Podniky založené v 1840
Kategória:Podniky v Španielsku
Mojžiška

**Mojžiška** je vodný tok v Nízkych Tatrách na území okresu Poprad. Je to pravostranný prítok Bystrej s dĺžkou približne 7.2 km a je tokom VI. rádu.

## Priebeh toku
Potok pramení vo východnej časti Nízkych Tatier, na východe geomorfologického podcelku Kráľovohoľské Tatry, v ich časti Predná hoľa, na severozápadných svahoch Prednej hole (), v nadmorskej výške približne 

Prameň sa nachádza pod Smrečinským sedlom v lesnom poraste v závere doliny, zovretej od juhu masívom Prednej hole a od severozápadu Prostredným vrchom (). Od prameňa tečie prevažne severným smerom, no v lokalite Závratné sa stáča na severovýchod a tu priberá krátky pravostranný prítok spod Prednej hole. Oblúkom obteká Čierny vrch () a postupne mení smer toku na severný, sledujúc úpätie vrchu Koreň. Priberá pravostranný prítok spod vrchu Koreň (), onedlho aj ľavostranný spod Čierneho vrchu. Na strednom toku pokračuje údolím, zovretým hrebeňom Dragošová a Mokrá na západe a Mojžiška na východe a postupne sa mierne stáča na severozápad. Pod masívom Kormutka sa stáča západným smerom a na dolnom toku pokračuje popod Vysoký vrch (), pod ktorým priberá ďalší, ľavostranný prítok z lokality Mokrá. Následne už vteká do Bystrej doliny, kde sa južne od obce Vikartovce, v nadmorskej výške približne  vlieva pravostranne do Bystrej, prítoku rieky Hornád. Potok patrí do širšieho povodia rieky Slaná.

Potok pramení a na hornom a potom i dolnom toku preteká katastrálnym územím obce Kravany, stredné povodie patrí obci Spišské Bystré v okrese Poprad v Prešovskom kraji.

## Referencie

## Pozri aj
* Nízke Tatry
* Kráľovohoľské Tatry
* Predná hoľa (geomorfologická časť)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nízkych Tatrách
Kategória:Povodie Hornádu
Kategória:Vodné toky v okrese Poprad
Kategória:Spišské Bystré
Kategória:Kravany (okres Poprad)
Rýchlo a zbesilo 9

***Rýchlo a zbesilo 9*** (v origináli *F9: The Fast Saga*) je americký akčný film z roku 2021 od režiséra Justina Lina. Scenár k filmu spísali Daniel Casey a Justin Lin. Jedná sa o deviaty film hlavnej série Rýchlo a zbesilo. V hlavných úlohách sa tu predstavili Vin Diesel, Michelle Rodriguezová, Tyrese Gibson, Ludacris, John Cena, Jordana Brewsterová, Helen Mirrenová, Charlize Theronová a Sung Kang.

## Iné projekty

## Externé odkazy
* 

Kategória:Rýchlo a zbesilo
Kategória:Akčné filmy USA
Kategória:Akčné filmové trilery USA
Kategória:Filmy Universal Studios
Kategória:Filmy z 2021
Kategória:Filmy podľa názvu
Traja chrobáci

***Traja chrobáci*** je hraný televízny film ČST z roku 1976 režírovaný Jánom Roháčom. Účinkujú v ňom Ota Jirák (nadabovaný Uršulou Klukovou), Bolek Polívka a Josef Dvořák.

## Vznik a charakteristika
Nápad a jadro libreta vzniklo v roku 1975 v Dánsku, kde autori pracovali ako mímovia v pouličnom divadle v Kodani. Po návrate do Prahy sa veci ujal režisér Ján Roháč vo vtedajšej Československej televízii. Zostavil trojicu Polívka, Jirák, Dvořák, ktorá sa zmocnila tejto mimickej grotesky.

## Dej

Traja mímovia predstavujúci chrobákov v reálnom svete ľudského obydlia, úmerne obrovského k ich chrobačím rozmerom, prežívajú dobrodružstvá neobyčajného poznávania bežných vecí v ľudskom obydlí.

## Obsadenie
* Ota Jirák (hlas: Uršula Kluková) ako lienka
* Bolek Polívka ako chrobák
* Josef Dvořák ako koník lúčny

## Kontroverzia a spory
Tento vznik sa nezaobišiel bez problémov. Neboli napodiv politické, ale rýdzo umelecké. Boj sa strhol okolo dekorácií. Známy brnenský výtvarník Vladimír Jiránek navrhoval maľované dekorácie, Roháč chcel gigantické doslovné zväčšeniny. Výtvarnú verziu označil za „bábkové divadlo“, čo bol z jeho úst ortieľ smrti. Dnes, keď trpaslíci brázdia svetové obrazovky v ľubovoľne zväčšených priestoroch a kradmo sa dotýkajú iluzívnych predmetov, Bolek, Ota a Pepa sa nadreli so skutočným štvormetrovým teplomerom, päťmetrovou zápalkou a dva metre vysokým hrnčekom na čaj. Boj s divokou kukučkou, vyrážajúcou zo svojho úkrytu v hodinách bol naozajstný a Otov pobyt v chladnúcom čaji v hostivařskych ateliéroch bol zdraviu naozaj nebezpečný. Spor o dekorácie mal tragikomickú dohru – rozzúrený výtvarník dal Roháča na súd za plytvanie verejnými prostriedkami.

## Ocenenia
* Cena televízneho festivalu relácií pre mládež Prix de Jeunesse v Mníchove (1977)

## Zdroje
*
*
*

Kategória:Česko-slovenské filmy
Kategória:Česko-slovenské filmové komédie
Kategória:Slovenské filmy
Kategória:Filmy z 1976
Kategória:Filmy podľa názvu
Turica ostrá

**Turica ostrá** ()  je druh byliny rodu turica, z čeľade astrovité (*Asteraceae*). Jej prirodzený areál zahŕňa mierne oblasti Eurázie.

## Opis
Turica ostrá je dvojročná až krátko trvajúca bylina. Byľ je priama, pevná, drsno chlpatá, listnatá, vysoká 10 až 60 cm.

Prízemné listy sú krátko a široko stopkaté, čepeľ je obrátene kopijovitá, celistvookrajová alebo plytko pílkovitá, na vrchole končistá, dlhá 35 až 60 mm, široká do 12 mm, po oboch stranách chlpatá. Byľové listy sú sediace, čepeľ je kopijovitá, plochá, na vrchole končistá, dlhá 18 až 100 mm, široká do 12 mm, žltozelená.

Úbory sú lúčovité, dlhostopkaté, v počte 4 až 60, valcovité, s priemerom 6 až 13 mm, usporiadané vo valcovitom zloženom súkvetí. Zákrov je chlpatý, zákrovné listene sú čiarkovito kopijovité, dlhé do 7 mm. Lôžko úboru je ploché. Lúčovité kvety smerujú dohora, sú svetlo ružovofialové, sotva dlhšie ako rúrkovité kvety a sú široké len do 0,3 mm. Rúrkovité kvety sú žlté, dlhé do 8 mm.

Plodmi sú sploštené, svetlohnedé, jemne chlpaté nažky, s chocholcom dvakrát dlhším ako nažka.

## Rozšírenie
Turica ostrá je rozšírená v miernom pásme Eurázie od Britských ostrovov až po ruský Ďaleký východ, na juhu po severné oblasti Stredomoria, Kaukaz a Pamír. Na Slovensku rastie roztrúsene až hojne na celom území.

## Ekológia
Turica ostrá rastie spravidla na dobre priepustných pôdach, na okrajoch komunikácií, na úhoroch, suchých trávnikoch, piesčinách a sutinových naplaveninách riek od nížin po horský vegetačný stupeň. Ojedinele je zavliekaná až do alpínskeho stupňa. Najvyššie zaznamenaný výskyt pochádza z Belianskych Tatier (Ždiarska vidla), vo výške . Kvitne od júna do júla.

## Zoznam poddruhov
V rámci druhu eviduje databáza semenných rastlín POWO tieto súčasné poddruhy:
* *[[Erigeron acris subsp. acris]]*
* *[[Erigeron acris subsp. angulosus]]* 
* *[[Erigeron acris subsp. arctophilus]]* 
* *[[Erigeron acris subsp. asadbarensis]]* 
* *[[Erigeron acris subsp. botschantzevii]]* 
* *[[Erigeron acris subsp. kamtschaticus]]* 
* *[[Erigeron acris var. khasianus]]* 
* *[[Erigeron acris subsp. lalehzaricus]]* 
* *[[Erigeron acris subsp. mesatlanticus]]* 
* *[[Erigeron acris var. multicaulis]]* 
* *[[Erigeron acris subsp. phaeocephalus]]* 
* *[[Erigeron acris subsp. podolicus]]* 
* *[[Erigeron acris subsp. pycnotrichus]]* 
* *[[Erigeron acris subsp. staintonii]]* 

## Referencie

## Iné projekty

Kategória:Flóra na Slovensku
ostrá
Kategória:Najmenej ohrozené druhy
Kategória:Rastliny s ružovými kvetmi
Kategória:Rastliny so žltými kvetmi
Mokrý potok (prítok Bystrej)

**Mokrý potok** je vodný tok v Nízkych Tatrách na území okresu Poprad. Je to ľavostranný prítok Bystrej s dĺžkou približne 3,5 km a je tokom VI. rádu.

## Priebeh toku
Potok pramení vo východnej časti Nízkych Tatier, na východe geomorfologického podcelku Kráľovohoľské Tatry, v ich časti Predná hoľa, na severovýchodnom úbočí Čertovice (), v nadmorskej výške približne 

Prameň sa nachádza v oblasti nesúvislého lesného porastu v závere Mokrej doliny. Od prameňa tečie severovýchodným smerom a zakrátko priberá krátky ľavostranný prítok. Pokračuje popod hrebeň Gencková a následne priberá pravostranný prítok z lokality Madejová. V strednej časti tečie Mokrou dolinou popod Predný grúň na sever a následne priberá významný ľavostranný prítok z lokality Ráztoky. Na dolnom toku priberá ďalší ľavostranný prítok spod Doštianok a stáča sa na severovýchod. Následne už vteká do Bystrej doliny, kde sa južne od obce Vikartovce, v nadmorskej výške približne  vlieva ľavostranne do Bystrej, prítoku rieky Hornád. Potok patrí do širšieho povodia rieky Slaná.

Potok pramení a preteká iba katastrálnym územím obce Vikartovce v okrese Poprad v Prešovskom kraji.

## Referencie

## Pozri aj
* Nízke Tatry
* Kráľovohoľské Tatry
* Predná hoľa (geomorfologická časť)

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Nízkych Tatrách
Kategória:Povodie Hornádu
Kategória:Vodné toky v okrese Poprad
Kategória:Vikartovce
Studios des Buttes-Chaumont

**Studios des Buttes-Chaumont** alebo **Cité Elgé** boli filmové a neskôr televízne štúdiá nachádzajúce sa v Paríži. V súčasnosti sa na pozemkoch štúdií nachádzajú obytné domy postavené v 90. rokoch. Natáčalo sa tu veľké množstvo televíznych programov pre rôzne televízne stanice.

## Lokalita
Areál budov sa nachádzal medzi rue Carducci a rue des Alouettes, neďaleko Parc des Buttes-Chaumont.

## História
RTF kúpila v roku 1952 schátrané štúdiá Gaumont, ktorých väčšina budov pochádzala z čias nemých filmov. Plány nového komplexu vypracoval architekt Chatelan. Oficiálna inaugurácia sa konala 15. apríla 1958. Po dobudovaní Buttes-Chaumont mali sedem natáčacích hál s rozlohou od 300 do 700 m². Počas najväčšieho rozmachu bola ročná produkcia ateliérov niekoľko stoviek rôznorodých typov predstavení. V roku 1994 skupina Bouygues kúpila štúdiá, po krátkom čase ich zbúrala a vybudovala obytné domy.

## Referencie

## Iné projekty

## Externé odkazy
* Les studios des Buttes-Chaumont de l'ORTF
* Reportage sur les Studios des Buttes Chaumont

Kategória:Francúzske filmové štúdiá
Kategória:Kinematografia vo Francúzsku
Kategória:Filmové podniky
Kategória:Podniky založené v 1956
Kategória:Podniky zaniknuté v 1993
Kategória:19. obvod (Paríž)
Skyrama

**Skyrama** je MMO a tycoonová webová hra od spoločnosti Bigpoint, v ktorej si hráči môžu vybudovať a spravovať svoje vlastné virtuálne letisko.

## Referencie

## Externé odkazy
* Oficiálna webstránka

## Zdroj

Kategória:Online hry
Kategória:Webové hry
Kategória:Počítačové hry z 2011
Piráti Karibiku: Salazarova pomsta

***Piráti Karibiku: Salazarova pomsta*** (v origináli *Pirates of the Caribbean: Dead Men Tell No Tales*) je americký akčný a dobrodružný film z roku 2017. Ide o piaty film z filmovej série *Piráti Karibiku*. Film režírovala dvojica Joachim Rønning a Espen Sandebrg. Scenár napísal Jeff Nathason. V hlavných úlohách sa objavili Johnny Depp, Javier Bardem, Geoffrey Rush, Brenton Thwaites, Kaya Scodelario a Kevin McNally.

## Herecké obsadenie
* Johnny Depp ako *kapitán Jack Sparrow*
* Javier Bardem ako *kapitán Armando Salazar*
* Geoffrey Rush ako *kapitán Hector Barbossa*
* Brenton Thwaites ako *Henry Turner*
* Kaya Scodelario ako *Carina Smyth*
* Kevin McNally ako *Joshamee Gibbs*
* David Wenham ako *John Scarfield*
* Stephen Graham ako *Scrum*
* Golshifteh Farahani ako *Shansa*
* Martin Klebba ako *Marty*
a ďalší…

## Zaujímavosti
* Ide o prvý film z celej série, ktorí sa nenatáčal v Karibiku
* Väčšina exteriérov sa natáčala v Austrálii a časť v kanadskom Vancouveri.
* Johnny Depp bol za svoj výkon v tomto filme nominovaný na Zlatú malinu.
* Tento film je so svojou dĺžkou 129 minút najkratším z celej série.
* Príprava tohto filmu trvala najdlhšie z celej série - medzi štvrtým a piatym dielom bola až 6-ročná prestávka.

## Referencie

## Iné projekty

## Externé odkazy
* 

Kategória:Akčné filmy USA
Kategória:Dobrodružné filmy USA
Kategória:Fantasy filmy
Kategória:Filmové pokračovania
Kategória:Filmy z 2017
Kategória:Filmy podľa názvu
Kategória:Filmy o pirátoch
Spolkové voľby v Nemecku v roku 2025

**Spolkové voľby v Nemecku v roku 2025** sa uskutočnili 23. februára. Voliči volili 630 členov Spolkového snemu () v 21. voľbách od obnovenia demokracie po druhej svetovej vojne. Voľby sa konali predčasne o sedem mesiacov kvôli rozpadnutiu vládnej koalície na konci roku 2024. Po strate väčšiny v parlamente predložila vláda vyslovenie o nedôvere, ktoré prehrala, čím boli vyhlásené štvrté predčasné voľby v povojnovej histórii Nemecka a prvé od roku 2005.

Posledné spolkové voľby v roku 2021 vyhrala Sociálnodemokratická strana Nemecka (SPD), pričom sa do parlamentu dostalo ďalších 6 strán. SPD zložila tzv. „semaforovú koalíciu“ s Alianciou 90/Zelenými a liberálnou Slobodnou demokratickou stranou (FDP). Novým kancelárom sa stal líder SPD Olaf Scholz. V opozícii ostala stredopravá Kresťanskodemokratická únia Nemecka/Kresťanskosociálna únia v Bavorsku (CDU/CSU, Únia), národne-konzervatívna a krajne pravicová Alternatíva pre Nemecko (AfD) a demokraticko-socialistická Ľavica.

Po nezhodách, hlavne v oblasti hospodárskej politiky, vyhodil kancelár Scholz 6. novembra 2024 svojho ministra financií a lídra FDP Christiana Lindnera, čo vyvolalo odchod FDP z vlády a rozpad semaforovej koalície. 16. decembra 2024 predložila už menšinová vláda hlasovanie o vyslovení nedôvery, ktoré prehrala.

Vo voľbách vyhrala aliancia CDU/CSU s 28,5% hlasov. Na druhom mieste sa umiestnila AfD so svojím najlepším výsledkom na úrovni 20,8%. Vládnuca SPD sa prepadla o 9 bodov dosiahla so 16,4% svoj najhorší výsledok od roku 1887. Zelení klesli z 15% na 12%, kým Ľavica si prilepšila na 9%. FDP s 4,3% dosiahla svoj najhorší výsledok a prvýkrát od roku 2013 sa nedostala do parlamentu. Ľavicovo populistický Zväz Sahry Wagenknechtovej (BSW), ktorý sa odlúčil od Ľavice, získal 4,98% a tesne sa nedostal do parlamentu. Juhošlezvický voličský zväz (SSW), ktorý ako strana reprezentujúca záujmy menšín nepodlieha kvóru 5%, si udržal svoje jedno kreslo.

Volebná účasť bola na úrovni 82,5% najvyššia od znovuzjednotenia Nemecka.

## Kandidujúce strany
Kandidujúce strany, ktoré boli pred voľbami zastúpené v Spolkovom sneme:

## Prieskumy verejnej mienky
900x900bod

## Výsledky
náhľad|260x260pixelů|Výsledky spolkových volieb v roku 2025. Hlavná mapa ukazuje výsledky podľa volebných obvodov. Mapa v ľavom dolnom rohu ukazuje výsledky podľa pomerného zastúpenia.

### Výsledky podľa strán

Súbor:Bundestagswahl 2025 Zweitstimmen CDUCSU.svg|Mapa výsledkov strany CDU/CSU
Súbor:Bundestagswahl 2025 Zweitstimmen AfD.svg|Mapa výsledkov strany AfD
Súbor:Bundestagswahl 2025 Zweitstimmen SPD.svg|Mapa výsledkov strany SPD
Súbor:Bundestagswahl 2025 Zweitstimmen Grüne.svg|Mapa výsledkov strany Zelení
Súbor:Bundestagswahl 2025 Zweitstimmen Linke.svg|Mapa výsledkov strany Ľavica
Súbor:Bundestagswahl 2025 Zweitstimmen BSW.svg|Mapa výsledkov strany BSW
Súbor:Bundestagswahl 2025 Zweitstimmen FDP.svg|Mapa výsledkov strany FDP
Súbor:Bundestagswahl 2025 Zweitstimmen FW.svg|Mapa výsledkov strany FW


## Referencie

2025
Nemecko
Kategória:2025 v Nemecku
Brygos

[náhľad|Atický [červenofigúrová keramika|červenofigúrový kylix typu B signovaný hrnčiarom Brygom, cca 480 pred Kr., Martin von Wagner Museum HA 428, Würzburg]]
**Brygos** () bol grécky hrnčiar, činný približne v rokoch 490 až 470 pred Kr.
 
Brygos, aténsky hrnčiar (možno macedónskeho pôvodu) v období prvej polovice 5. storočia pred Kr., signoval viac ako 13 keramických váz (iný zdroj uvádza až 16 podpisov, úplných alebo čiastočných). Jeho signatúra sa vždy vyskytuje vo formulácii „Brygos epoiesen“ (Brygos ma vyrobil) ako na rúčke čaše z Bostonu (Museum of Fine Arts 95.57 https://www.perseus.tufts.edu/hopper/artifact?name=Boston+95.57&object=Vase), nikdy nie vo formulácii „Brygos egrafsen“ (Brygos ma namaľoval). To znamená, že Brygos vyrobil vázy, na ktoré sa podpísal, ale nie je isté, že ich aj maľoval. Maliar podpísaných váz (navzájom spojených aj štýlom kresby) je preto známy pod konvenčným menom Brygov maliar, ktorému sa na základe štylistiky pripisuje aj dvestotridsať ďalších nesignovaných váz, takmer všetko červenofigúrových kylikes (takmer všetky čaše s podpisom Bryga boli zdobené Brygovým maliarom alebo členmi jeho dielne, ako napr. Maliarom Briseis).

Brygos zhotovil niekoľko kylikes typu B (napr. červenofigúrový kylix typu B z Würzburgu, Martin von Wagner Museum HA 428). Čaše tohto typu majú pomerne plytké dno, dlhé stopky a na spodku široké nôžky. Rúčky sú mierne vytočené nahor. Menší počet jeho čaší patrí k takzvanému typu C (ako napr. červenofigúrový kylix typu C z Londýna, Britské múzeum GR 1873). V jeho dielni sa vyrábali aj iné druhy nádob, medzi nimi skyfoi, kantharoi, lékythoi, vyrobil aj veľkú nádobu podobnú kalathosu s výlevkou a rytóny v tvare zvieracích hláv.  


Antikensammlung Wuerzburg 1122.JPG|Atický červenofigúrový kylix, signatúra hrnčiara Bryga na spodnej strane rúčky, Martin von Wagner Museum, Würzburg 
Attic white-ground kylix depicting a maenad holding a thyrsus and shaking a panther in the air, 490–480 BC, Staatliche Antikensammlungen, Munich (8958642756).jpg|Atický kylix s maľbou na bielom podklade, hrnčiar: Brygos, maliar: Brygov maliar, Staatliche Antikensammlungen 2645, Mníchov
Brygos Painter - ARV 372 31 - komast and female flute-player - love-making - Firenze MAN 3921 - 08.jpg|Atický červenofigúrový kylix, Museo Archaeologico Nazionale 3921, Florencia
Brygos Painter ARV 371 24 symposion (01).jpg|Atický červenofigúrový kylix typu B, cca 490 pred Kr., British Museum 1848,0619.7, Londýn

 
## Referencie

## Iné projekty

Kategória:Hrnčiari starovekého Grécka